اخبار العراق: 1- ابو المولدة الي ناهب مال الله وعبادة وما يلتزم بالتسعيرة لو يجي الحمزة ومن تطفة الوطنية ربع ساعة يالة يشغل ودكاتة ناقصة.
2- طبيب وجهة يلطم بالمستشفى الحكومي ويستقبلك بالاحضان بالعيادة الشخصية ومتفق ويا ابو الصيدلية وابو المختبر على نسبة.
3. مدرس كلشي ميفهم بالمدرسة ويذب لحم بالخصوصي.
4- موظف مرتشي ويدور هدايا.
5. مقاول وخلفة وعامل يشربت بالشغل وخصوصاً اذا شغل للدولة او حتى شغل بيت وابو البيت ميعرف.
6- فيتر يقفص على ابو السيارة ويقشمرة ويطلع روحة.
7- خلفة بناء او سيراميك او بياض يخليك تنتظرة الصبح ويغلق تلفونة وهو لازم شغل بيت ثاني والاعذار جاهزة.
8- ابو مطعم او فرن الجريذية يلعبن بنعمة الله وما يحافظ على النظافة.
9- معتمد دائرة الي ما يوصل البريد الا يقطك.
10- سايق سيارة يمشي رون سايد ومستهتر بالشارع وأرواح الناس.
11- عامل بلدية ما ينظف ما طول المراقب بعيد عنة.
12- السايق الي يطبك سايد ثاني ويضايق الشارع.
13- البقال وابو المحل الي محتل الرصيف.
14- ابو الملابس الي يحلف ويتكفر هذا القميص تركي وهو متأكد منة صيني.
15- ابو الكيا الي كروتة بربع ومن تصير ازمة ياخذ الف.
16- ابو البيت الي محتل الرصيف وباني بي تواليت للخطار.
17- مصلح الغسالات او الشاشات او السبالت او الثلاجات الي يشربت بالشغل وما يشد حاجة اصلية ويقطك لو تطير.
18- الشرطي أو الجندي الي ما يفتش عدل ومسنهزىء بارواح الناس.
19- الطالب الي يغش بالامتحان.
20- سايق التكتك الي يحس روحة ورة التظاهرات صار جيفارا العراق وكام يخوط بالشارع بكيفة.
وكالات